**ข้อแนะนำเกี่ยวกับเอกสารประกอบการขออนุญาตนำเข้าอาหารสัตว์ควบคุมเฉพาะ**

**หมายเหตุ**

|  |  |  |
| --- | --- | --- |
| 1 | **คำขออนุญาตนำเข้าอาหารสัตว์ควบคุมเฉพาะ(น.ส.1)**   * ยื่นคำขอผ่านระบบบริการอิเล็กทรอนิกส์ (NSW) [www.eservice.afvc.dld.go.th](http://www.eservice.afvc.dld.go.th) * ตรวจสอบการยื่นคำขออนุญาตนำเข้าอาหารสัตว์ควบคุมเฉพาะเป็นในนามนิติบุคคลหรือบุคคลธรรมดา * กรณีนิติบุคคลให้ตรวจสอบชื่อผู้ดำเนินกิจการที่จะปรากฎที่ใบอนุญาตนำเข้าอาหารสัตว์ควบคุมเฉพาะให้ตรงกับชื่อผู้ได้รับการแต่งตั้งให้เป็นผู้ดำเนินกิจการตามชุดหนังสือมอบอำนาจและแต่งตั้งผู้ดำเนินกิจการ * ระบุรายละเอียดชื่อและที่อยู่สถานที่ขายและที่เก็บอาหารสัตว์ควบคุมเฉพาะให้ตรงกับเอกสารอื่น เช่น หนังสือสัญญาข้อตกลงให้ความยินยอมใช้สถานที่ หลังจากระบบแสดงสถานะ “รับคำขอ” ให้พิมพ์คำขอที่ไม่มีลายน้ำคำว่า “รอตรวจสอบ” พร้อมลงลายมือชื่อตามชื่อที่แสดงในท้ายคำขอ และประทับตราบริษัท(ถ้ามี) โดยผู้ดำเนินกิจการในใบอนุญาต หรือผู้รับมอบอำนาจ |  |
| 2 | **ใบทะเบียนพาณิชย์**   * กรณีบุคคลธรรมดาเป็นผู้ขออนุญาต (เอกสารหมายเลข 3.1) |  |
| 3 | **หนังสือแสดงว่าเป็นผู้ดำเนินกิจการของนิติบุคคล (กรณีนิติบุคคลเป็นผู้ขออนุญาต)**   * ชุดหนังสือมอบอำนาจและแต่งตั้งผู้ดำเนินกิจการ (เอกสารหมายเลข 3.2) * ผู้มอบอำนาจ เป็น ผู้มีอำนาจลงนามตามหนังสือรับรองนิติบุคคล(อายุไม่เกิน 6 เดือน) * ผู้รับมอบอำนาจ เป็น ผู้ดำเนินกิจการ (ชื่อจะปรากฎในใบอนุญาตนำเข้าอาหารสัตว์ควบคุมเฉพาะ) * ลงนามพยานให้ครบทั้ง 2 ท่าน * ติดอากรแสตมป์ให้เรียบร้อย * ประทับตราสำคัญของนิติบุคคลตามที่ระบุไว้ในหนังสือรับรองนิติบุคคล(ถ้ามี) * ตรวจสอบวัตถุประสงค์ของนิติบุคคลให้ครอบคลุมการนำเข้าอาหารสัตว์ |  |
| 4 | **เอกสารสิทธิเกี่ยวกับสถานที่นำเข้าอาหารสัตว์และสถานที่เก็บอาหารสัตว์ควบคุมเฉพาะ เช่น สำเนาสัญญาเช่า**   * หนังสือสัญญาข้อตกลงให้ความยินยอมใช้สถานที่ (เอกสารหมายเลข 3.3) * แสดงหลักฐานการเป็นเจ้าของสถานที่ของผู้ให้เช่าหรือผู้ให้สัญญา * ชื่อผู้เช่าหรือผู้ได้รับความยินยอมให้ใช้สถานที่ต้องตรงกับผู้ที่ขออนุญาตนำเข้าอาหารสัตว์ควบคุมเฉพาะ ชื่อนิติบุคคลหรือบุคคลธรรมดา |  |
| 5 | **แผนที่แสดงสถานที่นำเข้าอาหารสัตว์และสถานที่เก็บอาหารสัตว์ควบคุมเฉพาะ** (เอกสารหมายเลข 3.4)   * ระบุรายละเอียดพิกัดที่ตั้งของสถานที่นำเข้าอาหารสัตว์และสถานที่เก็บอาหารสัตว์ให้ชัดเจนพร้อมระบุสถานที่สำคัญหรือจุดสังเกตุที่เห็นได้ชัดในบริเวณใกล้เคียง * ระบุชื่อผู้ติดต่อและเบอร์โทรศัพท์ผู้รับผิดชอบที่ติดต่อได้สะดวกตามสถานที่ขายอาหารสัตว์ |  |
| 6 | **หนังสือมอบอำนาจพร้อมหลักฐานการมอบอำนาจ กรณีไม่ได้มาติดต่อด้วยตนเอง** (เอกสารหมายเลข 3.5)   * ผู้มอบอำนาจ เป็น ผู้มีอำนาจลงนามตามหนังสือรับรองนิติบุคคล(อายุไม่เกิน 6 เดือน) * ผู้รับมอบอำนาจ เป็น ผู้ที่มาติดต่อสอบถามหรือมายื่นและรับเอกสาร * ลงนามพยานให้ครบทั้ง 2 ท่าน * ติดอากรแสตมป์ให้เรียบร้อย * ประทับตราสำคัญของนิติบุคคลตามที่ระบุไว้ในหนังสือรับรองนิติบุคคล(กรณีนิติบุคคลถ้ามี) |  |